Nodibinājuma „Akadēmiskās informācijas centrs” iepirkuma komisija 2015.gada 11. septembrī ir saņēmusi Pretendenta jautājumus par iepirkuma „Latvijas izglītības kvalifikāciju informācijas sistēmas izveide” nolikumu, identifikācijas Nr. AIC 2015/19, un sniedz šādu skaidrojumu:

**1. jautājums:**

Kādas ir vēlamās platformas vai kādas tiek izmantotas pašlaik – OS (Windows vai Linux), datubāzēm (SQL Server, Oracle, MySQL, PostgreSQL), web serveri(IIS, Apache, Tomcat u.c.)?

**Atbilde:**

Vēlamā platforma ir Linux, Apache vai PostgreSQL - MySQL.

**2. jautājums:**

Vai tiek uzturēts darbinieku/organizācijas domēns (Active Directory) vai kāds līdzīgs risinājums?

**Atbilde:**

Nē, organizācijas domēns netiek uzturēts.

**3. jautājums:**

Tehniskās specifikācijas konceptuālā modeļa sadaļa (3.punkts) kā piemēru min kvalifikāciju ietvarstruktūras aprakstu, vēlāk papildinot, ka jānodrošina portāla satura daļa, kur būs aprakstīta informācija par portālu.

Prasībā F.24 tiek definētas četras sadaļas kvalifikāciju ietvarstruktūrai atbilstoši izglītības pakāpei. Vēlamā prasība F.27 nosaka iespēju sadaļas labot un papildināt bez izstrādātāja iesaistes.

Vai prasībā F.27 domāta tikai informatīvā satura daļa ar satura pārvaldības sistēmu (CMS), vai tomēr vēlama ir funkcija veikt izmaiņas vai veidot jaunas sadaļas, iekļaujot kvalifikāciju ietvarstruktūras skatus un formas no paša portāla (iekļaujoties F.11)?

Lūdzam uzskaitīt pārvaldības iespējas, kas pieejamas katrā no šīm satura vienībām – kvalifikācijas un informatīvā daļa.

**Atbilde:**

Prasības precizējamas, izstrādājot Programmatūras prasību specifikāciju, kas minēta Tehniskās specifikācijas N.47. prasībā:

|  |  |  |  |
| --- | --- | --- | --- |
| Nr. p.k. | Prasības nosaukums | Apraksts | Obligāta (O)/ Vēlama (V) |
| N.47 | Obligātais dokumentācijas komplekts | Izstrādātājam kopā ar sistēmu jāiesniedz pilns programmatūras dokumentācijas komplekts saskaņā ar to programmatūras izstrādes standartu, pēc kura Izstrādātājs strādā. Dokumentācija jāiesniedz gan drukātā, gan elektroniskā formā (.doc). Dokumentācijas sākotnējās versijas jāiesniedz atbilstoši Darbu izpildes – nodošanas grafikam, savukārt kopā ar sistēmu jāiesniedz papildinātas dokumentu gala versijas (gadījumos, ja dokumentos sistēmas izstrādes laikā ir radušās korekcijas).Minimālais dokumentācijas apjoms katrai sistēmai ir vismaz šāds:* projekta plāns;
* sistēmas administratora rokasgrāmata un lietotāju rokasgrāmatas;
* programmatūras prasību specifikācija;
* akcepttestēšanas scenāriji un testpiemēri akcepttestiem.

Sistēmas uzturēšanas gaitā šī dokumentācija jāaktualizē un jāuztur aktuālā stāvoklī. Izstrādātājam pēc Pasūtītāja pieprasījuma jāpiegādā (nepieprasot par to papildus samaksu) dokumentācijā un citos Izstrādātāja radītajos un piegādātajos dokumentos vai citos nodevumos ietverto shēmu, grafiku un citu grafisko un/vai video materiālu izejas materiālus elektroniskā rediģējamā formā (piemēram, MS Visio shēmas/grafika gadījumā rediģējams .vsd vai .vsdx fails). | O |

Pilnībā rediģējamā sadaļa ar satura pārvaldības sistēmu ir „Sadaļa – informācija par portālu”, kas pēc Pasūtītāja ieskatiem varētu tikt sadalīta vairākās sadaļās.

Kvalifikāciju sadaļām jāparedz iespēja ar satura pārvaldības sistēmu palīdzību mainīt to aprakstus. Jaunu Kvalifikāciju sadaļu veidošana netiek prasīta.

**4. jautājums:**

Par valodu pieejamību (prasības F.19, F.23, F.26, F.30, N.17, N.18) - lūgums apstiprināt vai traktējums ir korekts:

* Sistēmas administrators ar atbilstošām tiesībām var noteikt, kādas valodas kvalifikāciju sadaļās tiek atbalstītas (atļauj kvalifikācijas labot šajā valodā);
* Lietotājs ar atbilstošām tiesībām labot var veikt izmaiņas šajā sadaļā kvalifikācijām atbilstoši atļautām valodām. Pie labošanas lietotājam ir iespēja izvēlēties, kādā(s) valodā(s) šī klasifikācija ir pieejama;
* Publisks lietotājs var apskatīties šo klasifikāciju sevis izvēlēta valodā, ja valoda ir norādīta kvalifikācijai kā atļauta, piemēram, ja publisks lietotājs ir uzstādījis savu valodu kā angļu valodu, tad neredzēs kvalifikācijas, kas norādītas kā tikai latviešu, savukārt, ja publisks lietotājs pārslēgsies uz latviešu valodu, kvalifikācija kļūs pieejama;
* Neatkarīgi no augstāk minētajiem uzstādījumiem publisko lietotāju saskarsmes valoda ir tikai un vienīgi atkarīga no publiskā lietotāja valodas izvēles.

**Atbilde:**

Prasības precizējamas, izstrādājot Programmatūras prasību specifikāciju, kas minēta Tehniskās specifikācijas N.47. prasībā.

Pretendenta formulējums par valodu pieejamību nav pretrunā ar Tehniskās specifikācijas prasībām, bet, izstrādājot Programmatūras prasību specifikāciju, jāprecizē, vai ir nepieciešami ierobežojumi reģistrētiem lietotājiem vai to grupām piešķirt noņemt tiesības rediģēt kvalifikācijas kādā no atļautajām valodām. Piem., grupai A ir tiesības rediģēt angļu valodā, bet nav tiesības rediģēt franču valodā, savukārt lietotājam no grupas A un grupai B ir tiesībās rediģēt vācu valodā un franču valodā, bet nav tiesības rediģēt angļu valodā.

**5. jautājums:**

Vai prasība F.20 paredz vairāku kolonu kārtošanas kombināciju – kārtot pēc 2 vai vairāk kolonām?

**Atbilde:**

Tehniskās specifikācijas F.20. prasība neierobežo kārtošanu tikai pēc vienas no izvades rezultātu kolonnām. Kārtošana pēc kolonnu kombinācijas ir vēlama.

**6. jautājums:**

Vai datu pārņemšanā no MK noteikumiem Nr. 461 (prasības F.38, N.31) ir nepieciešama angļu valodas informācijas aizpilde?

**Atbilde:**

Informācijas aizpilde angļu valodā importēšanas laikā Tehniskās specifikācijas F.38, N.31 prasību ietvaros nav paredzēta.

**7. jautājums:**

Vai prasība F.39 paredz lauka satura transformācijas norādi portālā?

**Atbilde:**

Lūgums Pretendentam minēt ar piemēriem, kādas satura transformācijas šajā jautājumā ir domātas.

**8. jautājums:**

Prasībā N.2 tiek noteikta funkcija izveidot jaunus klasifikatorus. Vai ar to domāts papildināt klasifikatoru ar jauniem ierakstiem vai tomēr veidot pilnīgi jaunu klasifikatoru? Kā šāds jauns klasifikators tiktu izmantots?

**Atbilde:**

Prasības precizējamas, izstrādājot Programmatūras prasību specifikāciju, kas minēta Tehniskās specifikācijas N.47. prasībā.

Pēc būtības Tehniskā specifikācija paredz iespēju pievienot jaunus klasifikatorus, kas varētu tikt piesaistīti kā Kvalifikāciju papildlauki.

**9. jautājums:**

Prasībā N.5 ir atsauce uz lietotāju automātiski sistēmā izpildītajiem uzdevumiem (*batch* *job*). Lūdzam precizēt, kas tiek uzskatīts par uzdevumu.

**Atbilde:**

Skatīt Tehniskās specifikācijas F.42., F.43, N.7. un N.11. prasības:

|  |  |  |  |
| --- | --- | --- | --- |
| Nr. p.k. | Prasības nosaukums | Apraksts | Obligāta (O)/ Vēlama (V) |
| F.42 | Datu pārņemšana no SVR | Nepieciešams izveidot saskarni ar SVR tiešsaistes datu pārņemšanai uz izstrādājamo sistēmu.Datu apmaiņai ir jānotiek regulāri reizi nedēļā. Kā arī ir jāparedz, ka sistēmas administratoram ir iespējams veikt manuāli datu pārņemšanu no SVR.Ir jāpārņem viena datu kopa no SVR. Tas ir jādara atbilstoši 1.pielikumā pārskaitītajiem datu laukiem. Daļai no vērtībām būs jāpielieto papildus apstrāde pirms saglabāšanas sistēmā. Pārņemot datus no SVR, ir jāaktualizē sistēmā esošie dati atbilstoši pārņemtajiem datiem no SVR un izslēdzot datu dublēšanos ar jau iepriekš pārņemtajiem datiem. | V |
| F.43 | Datu pārņemšanas darbība | Sistēmas administratoram ir jāparedz iespēja atslēgt vai pieslēgt datu pārņemšanu no SVR. | V |

|  |  |  |  |
| --- | --- | --- | --- |
| N.7 | Auditācijas pierakstu arhivēšana | Sistēmai jānodrošina auditācijas pierakstu arhivēšana. | O |
| N.11 | Datu rezerves kopēšana | Sistēmai jānodrošina iespēja izveidot datu rezerves kopijas, glabāt un arhivēt tās, kā arī izmantot rezerves kopijas datu atgūšanai un atjaunošanai, neapturot sistēmas darbu. | O |

**10. jautājums:**

Prasība N.7 nosaka auditācijas datu pierakstu arhivēšanu. Kā ir plānots veikt šo arhivēšanu - automātiski, ar lietotāja iesaisti? Kādus mēdijus šim būtu jāatbalsta?

**Atbilde:**

Prasības precizējamas, izstrādājot Programmatūras prasību specifikāciju, kas minēta Tehniskās specifikācijas N.47. prasībā.

Vēlama ir automātiskā arhivēšana. Mēdiji var pēc būtības jebkurš datu nesējs Pasūtītāja tehniskajā infrastruktūrā, kas norādāms sistēmas parametros. Lūgums Pretendentam precizēt vai piedāvāt iespējamo mēdiju veidus.

**11. jautājums:**

Prasība N.14 nosaka, ka: “Informāciju, ko lietotājs ievada, sistēma atkārtoti nepārjautā un maksimāli izmanto visu tai pieejamo informāciju, lai atvieglotu un paātrinātu darbu, samazinot lietotāja manipulāciju skaitu ar ievadierīcēm”.

Prasība N.22 nosaka, ka: “Katrai sistēmas funkcijai jābūt iespējai tos saglabāt vai atcelt.”

Vai ar šo domāts, ka, piemēram, labojot kvalifikāciju, lietotājam ir stingri noradīta “Saglabāt” poga bez kuras nospiešanas labojumi netiks veikti? Kā šis scenārijs darbosies importa vai eksporta gadījumā?

**Atbilde:**

Prasības precizējamas, izstrādājot Programmatūras prasību specifikāciju, kas minēta Tehniskās specifikācijas N.47. prasībā.

Datu importēšanai noteikti jānodrošina „Atcelšanas” iespēja. Savukārt attiecībā par datu eksportēšanas funkcijām, piedāvājumā Pretendents var norādīt kā izņēmumu, uz kuru nav iespējams nodrošināt „Atcelšanas” iespēju.

**12. jautājums:**

Vai prasības N.31 izpildē ir paredzēta angļu valodas aizpilde no MK noteikumiem Nr. 461?

**Atbilde:**

Informācijas aizpilde angļu valodā datu importēšanas laikā Tehniskajā specifikācijā netiek prasīta. Skatīt atbildi uz 6. jautājumu.

**13. jautājums:**

Prasība N.38 nosaka, ka jāizmanto esošie serveri, savukārt, prasība N.39 nosaka, ka izpildītājam jāiekļauj prasības servera tehniskajiem parametriem – esošs serveris var nebūt pieejams.

Lūdzam precizēt, vai ir pareizi to traktēt tā – izpildītājs norāda tehniskos parametrus, uz kā pamata AIC veiks servera iedali, ieskaitot iegādi? Vai šie izdevumi tiek segti no projekta budžeta un/vai tiek iekļauti finanšu piedāvājumā un/vai ietekmē piedāvājuma vērtējumu?

**Atbilde:**

Saskaņā ar Tehniskās specifikācijas N.39. prasību, Pretendents piedāvājumā norāda servera tehniskos parametrus. Atbilstoši Izpildītāja piedāvājumam Pasūtītājs veiks servera iedali; iespējamās izmaksas nav iekļautas šī iepirkuma projekta budžetā. Servera tehnisko parametru norādīšana piedāvājumā ir obligāta prasība.